Domstolens kendelse (Syvende Afdeling) af 18. september 2012 – Omnicare mod KHIM
(Sag C-587/11 P)
»Appel – EF-varemærker – ansøgning om registrering af ordmærket »OMNICARE CLINICAL RESEARCH« – indsigelse – appelkammerets afgørelse om afslag på registreringsansøgningen – søgsmål – Rettens dom, hvorved sagsøgte frifindes – tilbagetagelse af indsigelsen – appel – ufornødent at træffe afgørelse«
EF-varemærker – klagesag – ufornødent at træffe afgørelse – appel iværksat af EF-varemærkeansøgeren til prøvelse af en dom fra Retten, der stadfæster appelkammerets afgørelse om afslag
på registrering – tilbagetagelse af den mod registreringsansøgningen rejste indsigelse – afslutning af sagen (Rådets forordning nr. 40/94, art. 63) (jf. præmis 11 og 12)
Angående
Appel af Rettens dom (Første Afdeling) af 9. september 2011 i sag T-289/09, Omnicare mod KHIM – Astellas Pharma (OMNICARE),
hvorved Retten frifandt Kontoret for Harmonisering i det Indre Marked (Varemærker og Design) (KHIM) i et annullationssøgsmål
anlagt af ansøgeren om ordmærket »OMNICARE CLINICAL RESEARCH« for tjenesteydelser i klasse 42 til prøvelse af afgørelse truffet
den 14. maj 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 401/2008-4)
vedrørende annullation af indsigelsesafdelingens afgørelse, hvorved denne forkastede en indsigelse rejst af indehaveren af
det nationale varemærke »OMNICARE« for tjenesteydelser i klasse 35, 41 og 42 – fortolkning og anvendelse af artikel 8, stk. 1,
litra b), i forordning nr. 207/2009 – begrebet reel brug af et ældre varemærke – varemærke anvendt i forbindelse med gratis
tjenesteydelser.
Konklusion
1)
Det er ufornødent at træffe afgørelse i appelsagen indbragt af Omnicare Inc.
2)
Omnicare Inc. betaler de af Kontoret for Harmonisering i det Indre Marked (Varemærker og Design) afholdte omkostninger i forbindelse
med sagen for Domstolen og sagen om foreløbige forholdsregler.
3)
Omnicare Inc. Og Astellas Pharma GmbH bærer hver deres egne omkostninger.